
LEHENDAKARITZA
Kanpo Harremanen eta Euskadi Globalaren Idazkaritza Nagusia
Kanpoan den Euskal Komunitatearentzako Zuzendaritza



	



ESTATU BATUETAKO EUSKAL KOMUNITATEKO EUSKALDUNEI ELKARRIZKETAK EGITEKO KONTRATAZIOARI BURUZKO ESPEDIENTEAREN PRESKRIPZIO TEKNIKOEN PLEGUA



I - SARRERA

2027an Ellis Island-en Inmigrazioaren Museo Nazionalean EEBBetako euskaldunen inguruko erakusketa bat egingo da. 

Erakusketa hori gauzatzeko Ellis Island-etik azaldu dituzten interesak izango dira kontuan: testigantzak eta migrazio berriak. Gure interesa da Estatu Batuetako euskal hiztunei elkarrizketak egitea, diasporako ahots euskaldunak, euskaraz egiten dutenak, lehenestea.
Diasporako ahots horiek www.ahotsak.eus plataforma osatuko dute, Estatu Batuetan egiten den “euskalki” bereziarekin, eta migrazioaren gaiarekin.


II – KONTRATUATREN XEDEA
Kontratu honen helburua Estatu Batuetako Diasporan dauden pertsonei elkarrizketak egitea da. Elkarrizketa horiek  www.ahotsak.eus plataforma osatuko dute, Estatu Batuetan egiten den “euskalki” bereziarekin.




1. Solaskidetza

Eusko Jaurlaritzaren Kanpo Harremanen eta Euskadi Globalaren Idazkaritza Nagusiari atxikitako Kanpoan den Euskal Komunitatearentzako Zuzendaritza da programa kudeatzeko eskumena duen organoa, Lehendakaritzaren egitura organikoa eta funtzionala ezartzen duen azaroaren 26ko 388/2024 Dekretuan ezarritakoaren arabera.

Enpresa esleipendunak, bestalde, harremanetarako pertsona iraunkor bat izendatu beharko du, eta, hala eskatzen zaionean, Lehendakaritzara bertaratuko da programarekin zerikusia duen edozein alderdi planifikatzera.

Kanpoko Euskal Komunitatearentzako Zuzendaritzan harremanetarako pertsona Kanpoko Euskal Komunitatearentzako teknikaria izango da: Benan Oregi (Benan-Oregi@euskadi.eus, 945-018121 telefono finkoa eta 688 670 166 telefono mugikorra).



III – ENPRESA ESLEIDUNAREN BETEBEHARRAK
Lankidetza-lana

Enpresa esleipendunak une oro egingo du lan Kanpoko Euskal Komunitaterako Zuzendaritzako langileekin adostuta, eta bere teknikariren baten baimena beharko du programa garatu bitartean ezustekoei buruzko erabakiak hartzeko edo aldaketak egiteko.


Enpresa esleipendunaren betebeharrak:

Prestazioak gauzatzen diren bitartean, enpresa esleipendunaren betebeharrak honako hauek dira:

• Arduradun bat izendatzea baliozko solaskide bakar gisa.
• Enpresa lizitatzaileak deskribatutako jarduerak gauzatzeko behar den material guztia izango du.
• Edozein gorabeheraren aurrean bezeroari arreta eta laguntza ematea.


Enpresa esleipendunak egin beharreko lanak:

1. Diasporako euskarazko grabazioak identifikatu (bideoak zein audioak: Lehendakaritzaren jabetzakoak zein Boiseko museokoak), eskuratu eta webgunean katalogatzea.
2. Aurre-lana burutu: antolaketa, hartu-emana sendotu, plangintza, galdetegiak, ikerketa lana, etab.
3. 65 elkarrizketa berri egin: AEB-ko diasporan 35 eta Euskal Herrian 30 elkarrizketa egitea gutxienez. 
4. Euskal Diasporaren Ahotsak webgunea sortu. Egitura Nagusia sortu, nahiz elikatzea eta gai kodeak sartu.
5. Elkarrizketak katalogatu: egindako elkarrizketak katalogatu (elkarriztetatuen eta grabazioen fitxak osatu: biografiak, argazkiak, iraupena...).
6. 50 grabazio-ordu landu, kodifikatu (minutuz minutu entzun eta pasarte onak identifikatu: kodeak, izenburuak eta laburpenak ipini webgunean).
7. 500 bideo-pasarte editatu, formatuz aldatu eta sareratu.

